Odense Adresse-Contoirs Efterretninger, 1847-01-16
Fædrelandet. Stænderforsamlingen i Viborg. J det 45de Møde den 21 Decbr. foretoges til endelig Behandling, Sagen, betræffende Udkast til en Pensionsanordning for afgaaede kongelige Embedsmænd samt disses Enker og Børn. Under Discussionen yttrede Proprietair Vandborg: "Det forekommer mig meget betænkeligt at tilraade denne Lovs Emanation og endnu mere at gaae ind paa de foreslaaede Forandringer i Committeebetænkningen, da det saavel under Sagens foreløbige Behandling af en æret Deputeret er udhævet, som det endvidere af Nørre-Jyllands Stændertidende for 1842 Pag. 3085 vil kunne erfares, at Pensionerne her i Landet ere opløbne til circa 1 1/2 Million Rbd., en Sum, der allerede synes meget for høi i Forhold til Statens Størrelse og de Skatteydendes Vilkaar. Jeg skal derfor alene henholde mig til de af Apotheker Røster stillede Amendements." Proprietair Weinschenck bad Forsamlingen betænke sig paa at paalægge Skatteyderne en større Byrde, end de ere istand til at udrede, thi der kan komme en anden Tid, end den, vi nu have, da det ikke vil være muligt at udrede de store Byrder; han frygtede for, at dette kunde skee, og han maatte end mere frygte for, at det vilde skee, naar Man tilraader det, hvis Følger Man ikke kan beregne; af denne Grund stemmede han for det af Apotheker Røster stillede Amendement. Ved Afstemningen bleve blandt andre følgende Jndstillinger antagne: Committeens Jndstilling: Den i § 1 bestemte Pensionsberettigelse tilkommer vel ogsaa de ved Communerne og ved saadanne offentlige Stiftelser og Anstalter, der maae ansees som Statsindretninger, ansatte Embedsmænd, forsaavidt de i 8 1 indeholdte Betingelser paa dem ere anvendelige; men det vil ved særegne Regulativer nærmere være at bestemme, hvorvidt disse Embedsmænd skulle pensioneres af Statskassen eller af vedkommende Kommuner eller Stiftelser; antaget med 41 St. mod 10. Committeens Minoritets (v. Støcken og Bruun) Jndstilling: At Sagførere erkjendes berettigede til Pension, uagtet de i § 1 bestemte Betingelser ikke alle paa dem ere anvendelige; antaget med 27 St. mod 24. Sammes Tillægs-Jndstilling: At Pensionen for Sagføere og disses Enker og Børn normeres efter den Sum, hvorefter hidtil deres Forpligtelse til at gjøre Jndskud i Livrente- og Forsørgelsesanstalten har været fastsat; antaget med 30 St. mod 21. Committeens Jndstillinger: At der tilføies: At den, der har tjent i fulde 50 Aar eller derover, vil altid erholde sin fulde Gage i Pension, naar han afgaaer af Statstjenesten; antaget med 43 St. mod 8. At ogsaa Enhver, der har fyldt sit 70de Leveaar, skal være berettiget til at forlange sin Afsked og afgaae med en Pension af 3 Deel af sin Gage, forsaavidt han ei ifølge sin Tjenestetid maatte have Krav paa større Pension efter Skalgen; antaget med 43 St. mod 8. At det Samme ogsaa skal gjælde om den Embedsmand, der forlanger Afskeed efter 25 Aars Tjeneste, og har opnaaet en Levealder af 65 Aar; antaget med 28 St. mod 23. At Udkast til en Pensionsanordning for afgaaede geistlige Embedsmænd samt deres Enker, og Børn, efter de samme Grundsætninger, som komme til at gjelde for andre kongelige Embedsmænd, dog med de Modificationer, som Geistlighedens særegne Forhold maatte udkræve, maa blive forelagt Stænderne, om muligt i næste Diæt; antaget med 44 St. mod 7. Det henstilles, at der til 8 13 føies en bemærkning om, at nærværende Pensionslov eiheller finder Anvendelse paa de ved Communerne ansatte Embedsmænd og Betiente, som ikke ere udnævnte af Hs. Maj., og eiheller paa de Embedsmænd, der ere ansatte ved saadanne offentlige Stiftelser, som ikke kunne ansees som Statsindretninger, om de end maatte have kongelig Udnævnelse, hvorimod særskilte Regulativer for slige Betientes Pensionering blive at affatte; antaget med 48 St. mod 3. At Forsamlingen, ved at afgive allerunderdanigst Betænkning over det forelagte Lovudkast, vilde henlede Hs. Majestæts Opmærksomhed paa, at Naadessecretariatets Virksomhed maa for Størstedelen synes overflødig, naar Pensionsvæsenet bliver ordnet paa en fast og bestemt Maade, og at det synes rigtigst, at dette hele Jnstitut ophæves; antaget med 43 St. mod 8. Apotheker Køsters Amendement: At ingen Lov udkommer, med mindre Regjeringen maatte finde sig fuld overbeviist om, at deraf ikke vil flyde større Udgivter for Statskassen, end der nu er en Følge af Pensionsvæsenet; forkastet med 37 St. mod 14.